হালিমা বিনতে আবি যুয়ায়েব (হালিমা সাদিয়া)
হালিমা বিনতে আবি যুয়ায়েব বা হালিমা সাদিয়া ছিলেন ইসলামের নবী মুহাম্মদ (সাঃ) এর দুধমা| আট দিন বয়সে তিনি মুহাম্মদের দায়িত্ব নেন, এবং দুই বছরের কিছু অধিক সময় পর্যন্ত তাকে মদীনায় নিজ বাড়িতে লালন পালন করে তার মা আমিনার কাছে ফিরিয়ে দেন| মুহাম্মদ (সাঃ) নবুয়াত লাভের অব্যবহিত পরই তিনি এবং তার স্বামী ইসলাম ধর্ম গ্রহণ করেন| অষ্টম হিজরি সালে তিনি মৃত্যুবরণ করেন|
খাত্তাব ইবনে নুফাইল
খাত্তাব ইবনে নুফাইল ছিলেন ইসলামের দ্বিতীয় খলিফা ও সাহাবী উমর ইবনুল খাত্তাবের পিতা। তার স্ত্রী অর্থাৎ উমরের মাতার নাম ছিল হানতামাহ বিনতে হিশাম। তার আরো এক জ্যেষ্ঠ পুত্র ও এক কনিষ্ঠ কন্যা ছিল, তারা হলেন যায়িদ ইবনুল খাত্তাব এবং ফাতিমা বিনতে খাত্তাব|। ফাতিমাকে তিনি সাঈদ ইবনে যায়িদের সাথে বিয়ে দিয়েছিলেন। তিনি অত্যন্ত খিটখিটে স্বভাবের লোক ছিলেন। তার সন্তানদের মধ্যে একমাত্র উমর ইসলাম গ্রহণের পূর্বে তার সকল কাজে সঙ্গ দিতেন। তার তিন পুত্র ও কন্যাই পরবর্তীকালে ইসলাম ধর্ম গ্রহণ করেন।